
Ningun ser humano ta 
sufisientemente riku 
pa por kumpra su 
propio pasado. 


Segundo grupo a sigui kurso avansá di historia 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Un grupo di alrededor 20 persona a risibí djamars último nan sertifikado komo prueba di a sigui e kurso avansá di historia i kultura serka FuHi- 
KuBo. Tabata di dos biá ku a duna e kurso aki, den kua ta atendé tópikonan nobo i alabes bai mas profundo den tópikonan atendé den e kurso 
básiko. Foto ta mustra e grupo. 

Pronóstiko di 
tempu pa Boneiru 


Djárason 19 te Djaweps 20 Yüli 2023 
Parsialmente te hopi nublá i chèns pa áwaseru 


Prinsipalmente awe tin chèns pa algun áwaseru. E tempera- 
tura máksimo lo ta aproksimadamente 32°C, e temperatura 
mínimo mas o ménos 27°C. E bientu ost ta basta fuerte te 
fuerte, 5 te 6 Bft. 


Altura di ola: 2.0-2.5 m (5-7 pia) 


* Altura di ola válido pa laman grandi 


KRALENDIJK- Porfin 
por nota kolaboradónan di 
WEB hasiendo esfuerso pa 
drecha un pipa di awa bou 
di tera riba Kaya Korona. 
Ya pa algun tempu por a 


Porfin WEB drechando pipa di awa 


nota kontinuamente awa 
riba kaminda públiko djis 
dilanti di misa La Birgen di 
Coromoto. Probablemente 
e pipa di awa tabatin lèkazje 
i awor ta hasi trabounan pa 


remediá esaki. Esaki a sòru 
pa algun estorbo pa ku trá- 
fiko pero e inkumbiniensia 
no a dura largu. E potrètnan 
ta ilustrá kolaboradónan di 
WEB hasiendo nan trabou. 


GRADISIMENTU 


Yunan i famia di 


Gabriel “Gebby” J.C. Saleh 


ta gradisí tur ku a kombibi, mustra atenshon, na ora di 
fayesimentu i entiero. Kada atenshon tabata un gran sosten 
i konsuelo. 
Alabes kier a partisipá ku tin tres santu sakrifisio di misa 
na parokia San Bernardo, e siguiente dianan: 
djabièrnè 21yüli, djasabra 22 di yüli i djadumingu 23 
yüli pa 7’or di anochi. 
Aseptá esaki komo un invitashon personal. 


Ku doló na nos kurason pero konforme ku Dios su 
boluntad, nos ta partisipá fayesimentu di nos ser 
stimá 
Alfred Nemesio Inias 


*01-11-1951 - †12-07-2023 


Na nòmber di su rumannan: 
Reaminda Inias 
Aurora Suart-Inias 
George Inias 
Su sobrinu/anan: 
Hernandez i esposa i yunan 
Jenny i yu 
David 
Carlos i famia 
Karijka i famia 
Gairo i yunan 
Darienne i famia 
Eugene i esposa i yunan 
Jokasta i yunan 
Ludwina i yunan 
Diona 
Geordan 
Su amigunannan: 
Benny i famia, Marcel i Bakero 
Famia: 
Inias, Pikeri, Martis, Mercelina, Lourens, Anthony, 
Janga, Wanga, Pouriër, Boekhoudt, Jeanty, Craane, 
Martina i Suart. 
Nos diskulpa si den e momentunan di tristesa nos 
por a lubidá un famia i/ò konosi. 


Akto di Entiero ta tuma lugá djasabra 22 yüli 
Kondolensia ta di 9’or pa 11’or mainta na 
Consuelo Memorial sigui pa respons despues 
ta hiba nos defunto na su último lugá di 
sosiegu den santana katóliko na Playa. 


Nos ta lamentá ku despues di entiero nos no 
por risibi bishita di kondolensia na kas. 


CamScanner 

TRIKI POLITIKO? 


K R A L E N D I J K - 
BONERIANO ta dispone 
di informashon ku Mar- 
lon Richardson a bira e 
hefe nobo na Direktorado 
Supervishon i Manten- 
shon di Lei (Handhav- 
ing). Porfin tin un boneri- 
ano den e tipo di funshon 
asin’aki. 
Richardson 
tin 
un 
trayektorio basta largu 
komo hefe di seguridat 
na MCB group pero tam- 
be miembro di reshèrshi. 
Parse ku e paso aki pa 
postulá Richardson den 
un 
fushon 
primordial 
asin’aki, Entidat Públiko 
Boneiru (OLB) ta skucha 
e gritu ku tin basta tempu 
den komunidat. Pa traha 
espasio pa hendenan lo- 
kal pa ehersé funshonnan 
di liderato den aparato 


Boneriano hefe di ‘Handhaving’ 


gubernamental. Richardson 
ta kasá ku subrina di Papi 
Cecilia. 
Di fuentenan digno di 
krédito nos a haña e infor- 


mashon importante aki 
pero OLB no a konfir- 
má ni desmentí e infor- 
mashon. 


KRALENDIJK- 
Tin 
indikashon fuerte ku inves- 
tigashon penal na e per- 
sona òf personanan ku a lèk 
informashon 
konfidensial 
enserá OVO tabata un triki 
polítiko. 


Durante e periodo di 
elekshon elektoral último, 
den pleno kampaña polí- 
tiko e situashon di OVO a 
bin amplio den publisidat. 
OVO ta básikamente un 
akuerdo òf kontrato ku 


gobièrnu ta sera ku un per- 
sona òf kompania pa esaki 
hasi sierto tareanan den e 
aparato. Informashon privá 
i delikado, entre otro sala- 
rio risibí, a bira públiko. 
Esaki a sòru pa gran kon- 
sternashon i a demanda pa 
sa ta ken a lèk esaki. 
Dado momentu Entidat 
Públiko Boneiru (OLB) a 
hasi denunsia penal despu- 
es di un posibel filtrashon 
di dato. Maritza Valdink 
komo Hefe di Departamen- 
to di Asuntunan Hurídiko i 
General (JAZ) a konfirmá 
esaki i e tabata basta firme 
“OLB ta tuma hopi na serio 
e posibel filtrashon di in- 
formashon konfidensial sin 
permisio”, el a bisa, mien- 
trastantu mas ku 3 luna 
pasa. 
Awor BONERIANO ta 
informá na e estado di e 
investigashon aki ku den 
kampaña polítiko a sòru 
pa basta publisidat. Nos a 


tuma kontakto ku Valdink 
pero ainda no a kontesta 
nos mensahe. Konsekuen- 
temente nos a aserka Kue- 
rpo Polisial Hulanda Kari- 
bense (KPCN). E bosero a 
splika ku el a manda pidi 
informashon serka e hefe di 
departamento di reshèrshi. 
“E ta kòrda e kaso pero e 
mester chèk ku e reshèrshi- 
nan ku a atendé e kaso pa 
e por duna mi mas infor- 


mashon”, segun e bosero. 
Tambe nos a aserka 
Ministerio Públiko (OM) 
pa haña mas informashon. 
Lamentablemente e per- 
sona enkargá ku e inves- 
tigashon aki tabata den 
algun konsulta i no por a 
duna e informashon de- 
seá. BONERIANO lo sigui 
vigilá e investigashon aki i 
lo publiká asina haña kon- 
testa di JAZ, KPCN òf OM. 


KRALENDIJK 
– 
Joba van den Berg di CDA 
djárason a duna di konosé 
ku despues di elekshon- 
nan di 22 di novèmber e 
no ta regresá den Tweede 
Kamer. Ku esaki e komi- 
shon di relashon di Reino 
ta pèrdè un miembro hopi 
enbolbí ku e partinan Ka- 
ribense di Reino. Mién- 
tras di otro banda Wasilla 
Hachi di D66 sí netamente 
ke bin bèk. 
Na 2017 van den Berg 
a 
bira 
Parlamentario. 
Despues di elekshonnan 
na 2021, primeramente el 
a pèrdè e barku, pero el 
a regresá primeramente 
komo remplasante i desde 
sèptèmber 2021 defini- 
tivamente bèk. Polítika di 
CDA ta konsistí di poko 
partisipante no konfiabel 
na reunionnan di e komi- 
shon di relashon di Reino 
di Tweede Kamer. 
Eks 
miembro 
di 
Tweede Kamer, Wassila 
Hachi di D66, netamente 
ke hasi come-back den 
Tweede Kamer. Di 2010 
te 2016 e tabata bosero di 


Joba van den Berg ta bandoná Parlamento despues di 
elekshon 
Karibe Hulandes ta pèrdè un 
miembro hopi enbolbí 


relashon di Reino, pero 
a disparsé komo un la- 
dron den anochi, lagando 
tur kos i tur hende den 
bruashon. Algun siman 
despues el a resultá na 
Merka, manera e mes a 
bisa, pa yuda ku kampaña 
di Hillary Clinton. Paso- 
bra e no ke a tuma distan- 
sia di plaka di espera, D66 
a menasá di kore kuné. 
Esaki no a resultá paso- 
bra Hachi mes a disidí di 
entregá su retiru komo 
miembro di e partido. 
Den e último añanan 
Hachi a demostrá sim- 
patia pa pensamentunan 
di Donald Trump i Thi- 
erry Baudet. Tambe e ta- 
bata, entretantu kombertí 
den Moslim, via Speak- 
ers Academy hür su mes 
komo oradó na rason di 
7.500 euro pa un ora. 
Awor el a stipulá su mes 
komo kandidato pa lider 
polítiko di D66. Su mi- 
shon ta pa prohibí parti- 
donan polítiko, pa despu- 
es siudadanonan so ainda 
por partisipá riba título 
personal na elekshonnan. 

HUSTISIA 


Krímen no ta paga 


KRALENDIJK- 
Na 
momentu ku un persona 
benefisiá finansieramente 
di un delito penal pues un 
krímen, Korte por disidí 
ku e mester paga e kanti- 
dat di sèn bèk na gobièrnu. 
Pa aña 2023 tin algun 
kaso ku Ministerio Pú- 
bliko (OM) ta trese dilanti 
hues pa kita sèn for di per- 
sonanan ku a saka benefi- 
sio for di un krímen. 
E konsepto di henter e 
proseso aki ta ku krímen 
no ta paga pues no por tin 


niun klase di ganashi for 
di kriminalidat. 
Na aña 2022 tabatin 
vários kaso den kual Korte 
a sentensiá un persona na 
paga daño i perhuisio pero 
ainda no a kita sèn for di 
niun persona ku a risibí 
un kondena. Un kaso ku a 
hala hopi atenshon i publi- 
sidat ta e kaso di Eugenio 
J., despues ku el a sinta 
su kastigu di prizòn pa 
transportashon di 60 kilo 
di kokaina, OM a eksigí 
pa e paga 6.6 mion dòler 


na estado hulandes. Korte 
den Promé Instansia a bai 
di akuerdo ku esaki pero J. 
a apelá e desishon. Ainda 
mester atendé e apelashon 
aki. 
Mester menshoná ku 
e montante ku Korte kita 
durante e proseso ta bai 
pa Ministerio di Finansa, 
den e pòt di rekursonan 
general. Esaki ta bira un 
entrada pa gobièrnu ku ta 
usa e montante aki pa paga 
su gastunan. 


KRALENDIJK- Korte 
di Hustisia a hasi un ent- 
revista ku hues mr. Joost 
Veerman 
tokante 
su 
eksperensia na Boneiru. 
Korte a relatá esaki den 
nan relato anual di 2022. 
Komo un empleado 
‘nobo’ di Hof, kiko ta e 
kos ‘nobo’ ku bo ta trese 
den bo trabou? 
Mi ta haña esaki un 
pregunta difísil. Loke ko- 
leganan ta bisa di mi ta 
ku mi ta un hues aktivo i 
práktiko. Den kasonan ku 
ta rekerí esaki lo mi bai 
den profundidat pero mi 
ta mas práktiko i kreativo 
kaminda por. Mi ta pen- 
sa spesialmente den un 
solushon hustu. Tambe mi 
por ta hopi dirèkt, pues mi 
ta kla den loke mi ta pen- 
sa i bisa. Tin bia esaki por 
primi un tiki, spesialmente 
riba e islanan aki kaminda 
hende ta mas reservá. Tòg 
mi ta ripará ku hende ta 
apresiá ora bo ta bisa loke 
bo ta pensa. Esaki ta konta 
pa koleganan pero tambe 
pa un sospechoso òf par- 
tidonan durante un huisio. 
E klaridat aki ta habri e 
posibilidat pa ku un kon- 
tradikshon òf diskushon 
ku por kondusí solamente 
na un mihó resultado òf 
desishon. 
Kon bo ta mira bo mes 
den Hof? 
Dies aña pasá mi a 
fungi komo hues durante 
4 aña na Kòrsou. Despu- 


Entrevista ku hues mr. 
Joost Veerman 


es mi a regresá Hulanda. 
Awor mi ta na Boneiru 
for di sèptèmber 2022. 
Den hopi sentido, mi tra- 
bou aki ta diferente for 
di mi trabou na Kòrsou e 
tempu aya. Mi ta e úniko 
hues na Boneiru. Esei ke 
men ku banda di mi tra- 
bou komo hues , mi ta 
sinti mi responsabel pa e 
funshonamentu general di 
korte aki na Boneiru. Mi 
ta trata na informá e vise 
presidènt na Kòrsou Ma- 
roeska Scholtemas mas 
mihó posibel tokante e 
desaroyonan aki i tokante 
loke Boneiru mester. 
Ki ta e desaroyonan ku 
bo ta eksperensiá na Hof? 
Hopi kos ta kambi- 
ando na Boneiru. Ta bira 
mas drùk. Algun aña pasá 
tabatin apénas 15 mil siu- 
dadano awor ya tin 23 mil. 
Aktividatnan ekonómiko 
ta oumentá. Esaki ta hiba 
na mas kaso, kasonan si- 
vil i kasonan atministrati- 
vo mas kompliká. Krimi- 
nalidat tambe ta oumentá 
i e kantidat di kasonan 
penal. Nos mester adaptá 
nos organisashon. Ya nos 
ta hasiendo esaki kaba: 
Aña 2023 lo bin un se- 
gundo hues, un sekretario 
i un kolaboradó atmini- 
strativo mas. 
Kiko bo a nota e pro- 
mé lunanan na Hof? 
Apesar di e retonan di 
un organisashon ku tin 4 
diferente filial riba 4 dife- 
rente isla, tòg tin un gran 
union. Koleganan konosé 
otro i sa kon yega na otro. 
Kada filial ta sostené otro. 
Si lo bo ke kambia 
algu den Hof kiko esaki 
lo ta? 
Loke mi ke kambia 
na Hof ta pa koleganan 
ta mas habrí i transpa- 
rente ku otro. Nos por 
informá otro mihó i duna 
otro feedback. Esei ku 
e solo meta pa hasi e or- 
ganisashon mihó. Duna 
responsabilidat i inspirá 
otro! 


Edifisio di Korte ainda un problema 


KRALENDIJK- 
E 
idea pa Boneiru haña un 
edifisio nobo ku lo fungi 
komo lokalidat pa instan- 
sianan hudisial ta algu 
ku probablemente lo no 
bira realidat riba término 
kòrtiku. 
Komienso 
di 
aña 2022 mr. Mauritsz 
de Kort, a splika durante 
presentashon di e relato 
anual di aña 2021 ku e 
plan ta pa bin ku un edi- 
fisio den kua lo ubiká 
partnernan den kadena di 
hustisia. Pues un edifisio 
kolektivamente pa Korte, 
Ministerio Públiko, Re- 
classering 
i 
probable- 
mente otronan ku tin di 
aber ku hustisia. 
Pero awor por lesa den 
e relato anual di aña pasá 
ku den e próksimo aña- 
nan no por ferwagt esaki. 
Aña pasá Korte den 
akuerdo ku Entidat Pú- 
bliko Boneiru (OLB) a 
hasi un mantenshon gran- 
di na e edifisio na Fort 
Oranje. Esaki sigur tabata 
nesesario mirando e esta- 


do di e edifisio. BONERI- 
ANO ku ta reportá tokan- 
te kasonan den korte na 
vários okashon a trese di- 
lanti e estado di e edifisio. 
Espesialmente durante i 
despues di un yobida di 
áwaseru praktikamente e 
sala di korte ta inadekuá 
pa tene huisio. 


Mantenshon 
Miéntras un lokalidat 
nobo no bira realidat, 
mester mantené e edi- 
fisio aktual. Trabou di 
mantenshon na edifisio 
di korte di hustisia ta pro- 
gresando. Tur ku bishitá 
korte di hustisia, por nota 
e adaptashonnan ku a hasi 
pa motibu di e trabounan 
di mantenshon na e edi- 
fisio. Ta konosí ku mes- 
ter di mantenshon inten- 
sivo na e edifisio na Fort 
Oranje. 
Tin basta atenshon pa 
mantenshon di e edifisio i 
alabes reforsá e seguridat. 
Ta konsiente ku mester di 
seguridat ku ta kuadra ku 


korte di hustisia. Parti di e 
mantenshon grandi tabata 
pa drecha dak di e edifisio 
espesialmente e parti ku e 
archivo ta ubika. Tambe 
a fèrf e edifisio paden i 
pafó. 
BONERIANO na vári- 
os okashon a trese dilanti 
e falta di siguridat na e 
edifisio aki. Últimamente 
por ripará basta desaroyo 
riba e tereno aki. No sola- 
mente tin kámaranan di 
vigilansia pero ya a hasi 
petishon pa haña pèrmit 
pa instalá un mashin pa 
skèn hende i ekipahe riba 
metal. 
Den e relato anual 
di aña 2021 ta bisa ku e 
proyekto pa ku un kon- 
strukshon nobo ta hopi 
leu, pero ainda e lokalidat 
no ta konosí. Tampoko 
na ki momentu defini- 
tivamente lo kuminsá ku 
konstrukshon di e edifisio 
nobo. E relato anual 2022 
ta duna un impreshon ku 
por lo pronto esaki lo no 
kristalisá. 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


E PRESENSIA DI DIOS 
DEN ATVERSIDAT 


Skritura: Salmo 94:14-23 
“Pasobra SEÑOR no ta bandoná Su pueblo, ni E no ta bai 
laga Su erensia.” vs14(BS) 


Mi tin sigur ku bo a yega di sinti bo bandoná, pèrdí, trais- 
honá, desepshoná i mas. Den momentonan asina nos tur tin 
mester di un amigu ku ta buska nos drechi, ku ta ei ku nos 
den e pos di nos desesperashon. 
Un señora tabata manda tur su sèn, ku e tabata traha duru 
p’e, den eksterior pa su famia. E intenshon tabata ku nan lo 
a traha su kas p’e, pa un dia den su behes, e por regresá su 
pais i asina disfrutá di su kas. Un dia e señora a haña sa ku 
su famia mes a hòrt’é di su sèn. E señora a bira kasi loko i 
tabata ke a kaba ku su bida. E tabata sintié traishoná pa su 
mes famia. 
Kisas bo situashon ta diferente ku e señora akí, pero den bo 
situashon bo ta sinti ku no tin ningun hende ta preokupá pa 
bo di bèrdat. Bo ta sinti bo usá, bandoná, deprimí i desep- 
shoná, kansá, den soledat i traishoná. 
No tin un persona ku ta preokupá mas tantu pa bo ku Hesus. 
Sa ku SEÑOR lo bringa pa bo i abo lo keda ketu (Eksodo 
14:14). 
Dios ta stima bo, E nunka lo bandoná bo ni traishoná bo. I 
no importá kon skur bo situashon ta parse, Dios ta bo De- 
fensa, Baranka i Refugio. Bo por konta ku Su presensia. 


“Ma SEÑOR tabata mi defensa, i mi Dios e baranka di mi 
refugio.” Salmo 94:22 


Jackeline Hooi-Paula 
Produkshon PGM 


12.00 Aktualidat: 
Hennyson Thielman 
13.00 Aki Boneiru: 
Orlando (Lando) Tjin Asjoe 
14.00 Herensia: 
Philomena Beaumont-Janga 
15.00 BAPA: 
Orlando Fransisca 


16.00 Herensia: 
Kaminata Historiko di Rincon 
17.00 Aki Boneiru: 
Uchi i Balentin 50 aña kasa 
18.00 Herensia Korsou: Catalina (Kata) Antonia-Lucia 
19.00 BAPA: 
Nando ku Carlos Domacassé 


20.00 Herensia: 
Ines Maria Martis-Thodé 
21.00 Aki Boneiru: 
Jandino Asporaat 
22.00 Herensia: 
Ka'i Mamai na Bonaire 2 
23.00 BAPA: 
Mariette Oosterhoff 

KRALENDIJK 
-- 
Kolaboradónan di Konin- 
klijke 
Marechaussee 
(KMar) i Kuerpo Polisial 
Karibe Hulandes, KPCN, 
a slag pa un kurso di kap- 


Marechaussee i polis a haña kurso kaptan pa boto di patruya nobo 


tan na Boneiru, e asina 
yamá kurso ‘Boatmaster 
3’. Ku e diploma ku nan 
a logra, nan por kuminsá 
traha na Boneiru komo 
kaptan riba e boto di pa- 


truya nobo, ku segun plan 
ta kuminsá nabegá na 
òktober. Durante e kurso 
di ocho dia, e partisipan- 
tenan aparte di siña operá 
e boto, a siña entre otro 


kon pa atendé ku paga- 
mentu di kandela i a haña 
teoria general. Entretantu 
17 partisipante a slag pa e 
kurso akí. 
E kurso ta nesesario pa 
por operá e boto nobo ku 
KMar i KPCN a kumpra 
huntu. Ta bai hasi uso di 
dje pa tareanan di polis 
di frontera riba laman, pa 
vigilá i patruyá riba awa i 
kontrolá barkunan. 
Ademas e servisionan 
na tur momentu por asistí 


Wardakosta área Kari- 
bense, den kasonan di ak- 
shon di búskeda i reskate, 
òf den situashonnan sos- 
pechoso. 
E boto i e kaptannan 
nobo ta duna un aporte 
na e hub multidisiplinario 
marítimo, MMHB, ku ta 
un aliansa entre KMar, 
Duana i Wardakosta, ku 
ta enfoká riba hasi i man- 
tené Boneiru sigur pa loke 
ta trata e parti marítimo. 

BONHATA ta boga pa 
Turismo krusero i hospedahe traha huntu 


KRAL E NDIJK — 
“Mi a komprondé ku tin 
aparentemente un kon- 
flikto entre turistanan di 
hotèl i esnan krusero. E 
no a pasa mi dilanti. 
Di otro banda mi sa di 
operadónan di tour ku ta 
traha huntu ku hotèlnan 
i ta ofresé turistanan un 
`daypass`. Esei ta loke 
BONHATA ta para p’e, pa 
tur envolví traha huntu.” 
Asina 
direktor 
di 
BONHATA, Veroesjka de 


Windt a duna di konosé na 
Boi Antoin den e programa 
Aktualidat na Bonaire.tv. 
Entretenimentu lokal na 
hotèlnan ta un tema ku tin 
atenshon di BONHATA. 
Segun e direktor un di e 
gritunan di hotèlnan ta ku 
praktikamente no tin tantu 
grupo folklóriko manera 
ántes. 
“Si tin mas grupo ku 
kisas BONHATA ku ta ak- 
tivo, laga BONHATA sa pa 
asina nos por informá nos 


miembronan.” 
E direktor ta enfatisá 
ku meta pa futuro ta keda 
sali na interes di miem- 
bronan i turismo na Bo- 
neiru. Tambe e direktor ta 
deseá pa e organisashon 
sigui krese i traha huntu 
ku tur envolví den e sek- 
tor. 
Huntu 
ku 
Tourism 
Corporation 
Bonaire, 
TCB, intenshon ta pa tra- 
ha riba turismo sostenibel 
i fuerte. 


Barku grandi di Disney den bahia di Kralendijk djamars. 


MESTER SIÑA BIBA 
KU NOS! 


Basta komentario i reakshon riba e editorial ku 
BONERIANO a publiká e siman aki, kuestionando 
loke ta pasando na Akseso, e instansia ku a bini 
pa pone bou di un dak tur e servisionan ku tabata 
enkargá na nivel lokal ku asuntunan sosial. Nos ta 
kere ku tabata un bon desishon. Pero no a dura 
masha ku a surgi problema, te asta ku a kore ku e 
direktor Henry Breedveld. 
Di mes, manera ta e kaso ku kasi tur loke ta pasa òf 
no pasa riba e isla aki, ta bira problema. BONERI- 
ANO a analisá e asuntu aki na su manera i nòmber 
di eks-diputado Nina den Heyer a kai. E no por a 
keda sin kai, mirando e aspekto di konflikto di in- 
teres ku ta bini dilanti den e asuntu aki. 
Nos a kuestioná e asuntu aki den forma skèrpi i 
di mes, na momentu ku bo kinipí dje forma aki, ta 
bini reakshon. Un par di hende, sin duda aktuando 
bou di instrukshon, a bolbe purba di mata e men- 
sahero, sin tuma nota di e mensahe. 
Nos por ta kòrtiku den e asuntu aki. BONERIANO 
ta sigui i analisá situashonnan den komunidat na 
un manera krítiko, pero desente, sin ataká niun 
hende personal, pero sí e echonan. I nos lo sigui 
hasié, sea gusta òf no gusta. Esnan ku no gusta, ta 
liber pa reakshoná. 
Un medio di komunikashon mester ta un kachó di 
warda den un komunidat. No por tin espasio pa 
komplasé hende, pasobra nan kara por ta parse 
inosente i desente. Nos no ta partisipá den e we- 
ganan aki. Mester siña biba ku nos! 


KRALENDIJK – Om- 
budsman Nashonal Reini- 
er van Zutphen ta mira me- 
horashon den e situashon 
di studiantenan Karibense 
ku ta bai Hulanda pa stu- 
dia. Despues di añanan 
largu ku a pidi pa e prob- 
lemanan ku e studiantenan 
ta konfrontá, djárason a 
sali su reportahe final. 
Na 2020 van Zutphen 
a hasi un investigashon na 
e problemanan ku studi- 
antenan for di e parti Ka- 
ribense ta konfrontá mo- 
mentu ku nan bai studia na 
Hulanda. El a konstatá ku 
e suministrashon di infor- 
mashon i guia pa e studi- 
antenan tabata malu. Tam- 
be promé ku nan salida pa 
Hulanda, nan no ta haña 


Ombudsman: “Pero ainda no tur kos ta solushoná” 
Mehorashon den situashon di studiantenan Karibense 


number di servisio di siu- 
dadania, BSN. Sin BSN 
por ehèmpel nan no por 
habri un kuenta di banko. 
Banda di esei, apesar 
ku nan pasport Hulandes, 
nan no por hasi uso di un 
seguro básiko di kuido 
Hulandes. Dor di esei nan 
no tabatin na remarke pa 
kompensashon di kuido. 
Studiantenan tabata pensa 
ku na Hulanda sí nan por 
bini na remarke i tòg ta- 
bata pidi e kompensashon. 
Dor di esaki despues nan 
tabata kai den problema 
finansiero, pasobra nan 
mester paga e kompen- 
sashon bèk. 
Finalmente 
Ombuds- 
man ta mira ku tabatin 
problema durante e pago 


bèk di debe di estudio 
despues di regreso na nan 
isla. Esaki ta sòru pa reto- 
nan finansiero grandi pa 
studiantenan Karibense. 
Den e rapòrt ‘Kopzor- 
gen van Caribisch Stu- 
denten’, Ombudsman a 
hasi un kantidat di reko- 
mendashon. Pa evitá ku su 
rapòrt ta resultá den lachi, 
e ta aktivo ta monitòr i 
mehorashonnan nesesario. 
Van Zutphen: “Studi- 
antenan for di e parti Ka- 
ribense di Reino, ta kon- 
frontá tur tipo di problema 
kompará ku studiantenan 
ku a nase na Hulanda. 
Esaki no ta hustu i malu. 
Pues huntu ku mi kolega- 
nan mi a hasi esfuerso pa 
sòru pa solushoná e prob- 
lemanan di e studiantenan 
Karibense mas pronto po- 
sibel.” 


Ombudsman a pidi a- 
tenshon bou di e otro min- 
isterionan pa tuma akshon, 
publikando reportahenan 
di adelanto, buska kon- 
takto ku otro partidonan di 
interes i organisá enkuen- 
tronan di mesa rondó. Tin 
bon mehorashon, pero tin 
falta ainda di puntonan di 
atenshon. Van Zutphen: 
“Tin mihó informashon i 
guia pa studiantenan Ka- 
ribense. Banda di esei ta 
mira 
kon 
studiantenan 
Karibense na momentu di 
petishon di finansiamentu 
di estudio via DUO direk- 
tamente por haña un BSN. 
Esaki mi ta haña hopi 
bon i bunita paso. Di otro 
banda tin sí atrobe ku no 
ta regla esaki bon pa e stu- 
diantenan pa e próksimo 
aña di estudio 2023-2024. 
Esaki mi ta haña lástima i 


desepshonante. Banda di 
esei mi ta mira ku studian- 
tenan tin mester di ayudo 
na momentu di haña ako- 
modashon i inskripshon 
na tempu den e BRP di 
munisipionan. Tambe nan 
tin mester di mas ayudo 
serka di e regulashon i 
leinan kompleho na Hu- 
landa. Ketu bai mi ta mira 
tambe problema ku pago 
di debe di estudio na mo- 
mentu di regreso na e is- 
lanan. Huntu nos mester 
keda atendé i pues no laga 
esakinan drumi.” 
E último añanan, segun 
Ombudsman, a pone un 
base fuerte. E bon parti- 
donan sa di haña otro i e 
enkargo ta kla. E ta sigui 
e desaroyonan di aserka i 
ta keda na disposishon di 
studiantenan Karibense ku 
ke entregá un keho. 

VACATURE MANAGER PCN | BONAIRE 


Pensioenfonds Caribisch Nederland is op zoek naar een manager voor haar uitvoeringsorganisatie. 
De uitvoeringsorganisatie verzorgt de pensioenadministratie, de financiële administratie en de verslag- 
legging voor de pensioenen van de sectoren Overheid, Zorg en Onderwijs in Caribisch Nederland. 


Als manager ben jij verantwoordelijk voor een excellente pensioenuitvoering. Je motiveert medewerkers en 
daagt hen uit om samen de doelstellingen te realiseren. Je zorgt voor verbinding en een goede werksfeer. 
Je bent een sterke leider en beschikt over relevante inhoudelijke expertise. Je hebt een financiële achter- 
grond en ervaring met financiële verslaglegging. 


In de rol van manager stuur je de medewerkers aan. Daarnaast ben je verantwoordelijk voor het opstellen 
van de begroting, het financieel jaarverslag, de operationele rapportages en de beleggingsrapportages. 
Je zorgt ervoor dat de rapportages tijdig en juist worden ingediend bij De Nederlandsche Bank. 


Je bent namens de uitvoeringsorganisatie het aanspreekpunt voor het bestuursbureau en het bestuur. 


Wat wij vragen: 
• Je hebt een afgeronde HBO/WO opleiding (bij voorkeur op financieel administratief gebied). 
• Je beschikt over ruime ervaring in leidinggeven. 
• Je bent in staat mensen te verbinden en een goede werksfeer te creëren. 
• Je hebt ervaring met financiële administratie en verslaglegging. 
• Je hebt een hands-on mentaliteit, bent oplossingsgericht en beschikt over een goed analytisch inzicht. 
• Je hebt een goede beheersing van de Nederlandse taal (zowel schriftelijk als mondeling) en spreekt bij 
voorkeur ook Papiaments. 


• Kennis van pensioenen en pensioenuitvoering is een pré. 


Wat wij bieden: 
• Een ambitieuze organisatie met leuke, enthousiaste collega’s. 
• Een professionele werkomgeving op ons kantoor op Bonaire. 
• Marktconforme arbeidsvoorwaarden. 
• Brede opleidingsmogelijkheden. 


PCN is opgericht in 2010 voor de pensioenen van ambtenaren, medewerkers in de zorg en in het onderwijs. 
PCN heeft een kantoor op Bonaire en één medewerker op Sint Eustatius. Bij PCN werken circa 10 medewer- 
kers die de pensioenen verzorgen voor meer dan 7000 deelnemers. 


De volledige functiebeschrijving vind je op onze website www.pensioenfonds-cn.com. 
Hier vind je ook meer informatie over PCN. 


Interesse? 
Stuur je sollicitatie en CV naar margo.lelieveld@montaepartners.nl. Voor vragen over de functie en de 
procedure kun je contact opnemen met Margo Lelieveld via bovenstaand e-mailadres of op telefoonnummer 
+31 6 30 28 22 13. 


www.pensioenfonds-cn.com 


KRALENDIJK – Pa 
algun aña kaba dos persona 
di Rincon, Japi Oleana i 
Nel Janga, ta organisando 
riba dia promé di mei un 


Kaminata históriko Rincon den Herensia 


kaminata históriko den nan 
bario. Nan ta lanta tem- 
pran pa realisá e kaminata 
aki. Na e último okashon 
Franklin Crestian (80) tam- 


be a djòin e grupo. 
E ekipo di FuHiKuBo 
kasi for di kuminsamentu 
ta hasi grabashon di e ka- 
minata aki, durante kua ta 


konta di habitantenan di e 
kasnan riba ruta. E biá aki 
a skohe un ruta ku a sali for 
di busto di Julio Abraham 
pa bai direkshon nort, na 
unda tin awendia e bario di 
kas di pueblo Sofaya, ku ta 
relatá ta un señora ku a biba 
tambe ei banda 
Banda di pasa banda di 
diferente kas, e grupo guiá 
pa Oleana, Janga i Cre- 
stian a pasa tambe banda 


di e santananan protestant i 
evangelista. 
Misa evangelista, Tanki 
Bentura i Roi di Dada, djis 
pa menshoná algun ehèm- 
pel. 
E programa ku FuHiKu- 
Bo a produsí dje kaminatan 
históriko aki ta pasando e 
siman aki na Bonaire.tv. 
Awe djaweps e ta pasa 
pa 4'or di atardi i mañan pa 
8'or di anochi. 


KRALENDIJK – Ta 
difísil pa haña hende pa 
traha den sektor di turismo. 
Direktor di BONHATA, 
Veroesjka de Windt, a kon- 
firmá esaki. Presentadó fi 
e programa Aktualidat na 
Bonaire.tv, Bòi Antoin, a 
trese e ponensia dilanti ku 
hendenan lokal no ke traha 
den turismo, apesar ku èks 
diputado Nina den Heye a 
yega di duna e oportunidat 
pa hendenan lokal solisi- 
tá na momentu ku Hotèl 
Chogogo tabata bai habri 
su porta. 
“Boneiru su porsentahe 
di desempleo ta hopi abou 
i hendenan ta skohe pa 
laborá den otro sektor. Esa- 
ki ta di lamentá mirando ku 
aktualmente gran mayoria 


Hendenan ta opta pa traha den otro sektor 
Difísil pa haña hende pa 
traha den turismo 


ta latinonan ta laborá den 
turismo. Nos ta promovien- 
do si ketu bai pa hendenan 
lokal traha den e sektor,” 
de Windt ta splika. 
Na dos okashon BON- 
HATA a organisá un `speed 
meet`, loke mester a trese e 
buskadó i dunando di tra- 
bou huntu. Esaki no a duna 
e resultado kompletamente 
deseá. “Tin algun miembro 
ku a logra reklutá trahadó i 
otro no. Tin dos kos ta hun- 
ga un ròl. E echo ku sifra- 
nan ta mustra ku no tin hopi 
hende sin trabou i tambe ki- 
sas e parti di promoshon ku 
kisas mester bai otro.” 
Banda di esaki BO- 
NAHATA ta bai skolnan i 
duna informashon tokante 
e sektor. 

KRALENDIJK – Un 
grupo di alrededor 20 
persona a risibí djamars 
úiltimo nan sertifikado 
komo prueba di a sigui e 
kurso avansá di historia i 
kultura serka FuHiKuBo. 
Tabata di dos biá ku a 


Segundo grupo a sigui kurso avansá di historia 


duna e kurso aki, den kua 
ta atendé tópikonan nobo 
i alabes bai mas profundo 
den tópikonan atendé den 
e kurso básiko. 
Dosente di e kurso 
Bòi Antoin a bisa ku el a 
keda bou di impreshon di 

e grupo aki, ku a kumpli 
ku práktikamente tur lès. 
Loke a hala atenshon ta- 
bata tambe algun hóben 
entusiasmá. For di e grupo 
aki, tambe esun anterior, 
a resaltá dos partisipante 
hóben ku FuHiKuBo ta 
duna oportunidat pa sigui 


bai mas profundo den his- 
toria, kultura i naturalesa 
ku proyektonan komer- 
sial. 
Entre e partisipantenan 
tabatin tambe sindikali- 
sta Cherel Kwidama, ku 
ta demonstrá hopi interes 
den kultura. 


KRALENDIJK 
-- 
Sekretariado di Komishon 
pa Supervishon i Protek- 
shon di Dato Personal 
BES (CBP BES) ta logra 
un meta importante den 
su desaroyo. Despues di 
un komienso modesto na 
2014, awor e sekretariado 
tin su propio ofisina. 
Na 2014, e sekretari- 
ado a establesé den e edi- 
fisio anterior di APNA, 
awor konosí komo edi- 
fisio di RCN SSO, ku un 
kamber i un empleado de- 
diká na protekshon di dato 
personal pa Boneiru, Sint 
Eustatius i Saba. Na 2017, 
e sekretariado a muda pa 
Kaya Alm. P. L. Brion 
(e edifisio anterior di 
IND), na unda el a kom- 
partí espasio di ofisina ku 
Outoridat di Konsumidó 
i Merkado (ACM), ku a 
brinda oportunidat nobo 
i a fortifiká kolaborashon 
den organisashon di su- 
pervishon. 
Despues 
di 
vários esfuerso pa buska 


Sekretariado di CBP BES ta honra 
sra. Esther Pourier-Thodé 


otro ofisina pa brinda servi- 
sio, finalmente CBP BES ta 
konta ku su propio ofisina. 
E sekretariado ta prepará 
pa brinda sosten na siu- 
dadano i organisashon ku 
tin pregunta tokante pro- 
sesamentu di dato personal 
i lo sigui intensifiká su tarea 
di supervishon for di un lo- 
kalidat nobo. 
Durante apertura di e 
ofisina nobo, na honor di 
sra. Esther Pourier-Thodé, 
ku a bai nos dilanti na mei 
último, a inougurá e sala 
di reunion di e sekretari- 
ado bou di e nòmber "sala 
di reunion Esther Pourier- 
Thodé". Sra. Esther Pouri- 
er-Thodé tabata visepresi- 
dente di CBP BES for di 
inisio i tabata e forsa trankil 
den e organisashon i tabatin 
un responsabilidat spesial 
pa maneho di empresa, par- 
tikularmente asuntu di per- 
sonal. 
"Awe nos ta honra e kon- 
tribushon di Esther Pourier- 
Thodé na nos komishon 


dor di pone su nòmber na 
e sala di reunion. Esther 
tabata un miembro i vise- 
presidente hopi apresiá i 
visepresidente ku a yuda 
nos komo komishon pa 
tene kuenta ku hende i e 
derechonan fundamental 
di individuo. E nòmber 
di e sala di reunion ta pa 
mantené su kontribushon 
bibu i pa mantené su per- 
spektiva duradero durante 
eksistensia di nos komi- 
shon", asina presidente sr. 
Glenn Thodé a ekspresá. 
Su kontribushon i per- 
sonalidat balioso tabata 
di gran balor pa e kom- 
ishon i e sekretariado. 
Ku e nòmber na e sala di 
reunion, nos ta mantené e 
rekuerdo di Esther sem- 
per ku nos. 
Organisashon i siu- 
dadano por bishitá nos ku 
un sita. E lokalidat nobo 
ta na Kaya Industria 15E. 
Sekretariado ta alkansa- 
bel tambe via info@cb- 
pbes.com i 715-9114. 

KRALENDIJK – Dia 
15 di yüli Tourism Corpo- 
ration Bonaire (TCB) den 
kolaborashon ku e ‘con- 
tent creator’ hulandes Kiki 
Multem i un di e tòp 3 pla- 
taformanan di biahe online 
mas grandi di Hulanda Re- 
ishonger.nl, a selebrá Dia 
Internashonal di Buseo pa 
Hende Muhé en buska di 
aventura bou di awa. 
Na luna di mei di e aña 
akí Kiki Multem tabata 
wéspet di Toucan Diving 
na Plaza Beach Resort pa 
optené su sertifikashon di 
PADI Open Water. Kiki a 
skirbi den un blòg tokante 
su biahe di sertifikashon i 
su eksperensianan ku dia 


Boneiru ta selebrá Dia Internashonal 
di Buseo pa Hende Muhé 


15 di yüli 2023 a keda pu- 
bliká riba BonaireIsland. 
com i riba su propio blòg 
online KikiMultem.com ku 
tur luna tin un alkanse di 
mas ku 25.000 bishitante. 
E mensahe nobo di blòg 
a haña sosten tambe di un 
pòst spesial riba su Insta- 
gram @KikiMultem i riba 
@BonaireIsland. 
Lindsey van Loon, ku 
aktualmente ta kedando na 
Boneiru pa un bishita in- 
dividual ku ta regardá me- 
dionan di komunikashon, 
a krea un ‘content’ spesial 
di buseo pa e plataforma 
di biahe online mas grandi 
di Hulanda, Reishonger. 
nl. Riba Dia Internashonal 


di Buseo pa Hende Muhé, 
Lindsey a bai Klein Bo- 
naire ku Buddy Dive Re- 
sort i un grupo di hende 
muhé sambuyadó, kaminda 
el a partisipá na algun ak- 
tividat pa rekuperashon di 
ref di koral. 
El a skirbi tokante su 
eksperensianan riba Reis- 
honger’s Instagram stories 
@Reishonger, i tambe riba 
@BonaireIsland. Casper 
Douma a saka e potrètnan i 
a traha e videonan. 
Ku e formanan di ko- 
laborashon akí TCB ta spe- 
ra di enkurashá mas parti- 
sipashon di hende muhé na 
sambuyamentu na Boneiru 
i na otro partinan di mundu. 


KRALENDIJK— Im- 
puesto di entrada ta un 
echo i tin hende ku no tin 
problema kuné i otro si. 
Pero generalmente el a 
keda aseptá pa turistanan 
ku ta bini Boneiru. E no 
a afektá turismo di e isla. 
“Meskos ku tur otro kos, 
mi ta kere mester duna 
hendenan tempu pa kus- 
tumá kuné”, direktor di 
BONHATA Veroesjka de 
Windt a bisa durante un 
entrevista na Bonaire.tv. 
Praktikamente na tur 
parti di mundu ta kobra e 
impuesto. Loke segun de 
Windt ta diferente na Bo- 
neiru, t’e echo ku ta ko- 
bra esaki na momentu ku 
un turista drenta Boneiru. 
Atminsitrativamente 


Veroesjka de Windt (BONHATA): 
Impuesto di turista no a 
afektá turismo 
e kobransa delantá ta 
benefisiá 
miembronan 
di BONHATA i tambe e 
turista ku no mester kòrda 
riba esaki despues di su 
vakashon. 
Kontestando pregunta 
di e presentadó, Boi An- 
toin, ku si introdukshon 
di e impuesto a kousa 
bahada di bishitante, De 
Windt ta splika ku esaki 
no tabata e kaso. 
Un otro desaroyo ku 
a para ketu na dje den e 
programa ta e kantidat di 
restorant ku ta habriendo. 
Segun de Windt, esaki 
ta kuadra debí ku ta pro- 
moviendo Boneiru komo 
kapital kulinario den re- 
gion. 
De 
Windt: 
“Kapi- 
tal kulinario ta nifiká ku 
nos ta ofresé na Boneiru 
restorantnan di nivel hal- 
tu ku ta ofresé platonan 
interesante. 
Aparte di esei e vari- 
ashon di diferente tipo di 
kuminda, banda esun lo- 
kal, ta duna e turista opor- 
tunidat di purba diferente 
plato riba nos isla.” 

Bonairefamily.com 
Ta bon pa asentuá ku e wèp- 
sait ta un programa den kòm- 
puter ku ta identifiká tur per- 
sona i nan famia di Boneiru 
entre aña 1700 pa aña 1900 
ku nan fecha di nasementu, 
kasamentu i/òf fayesimentu. 
A usa mas dokumentu mane- 
ra inventarionan ku lista di 
katibu, relato anual di koman- 
dùrnan i tambe relato diario i 
otro korespondensia pa por 
a interpretá e datonan aki. 
Komo ku e ‘site’ no ta bai mas 
leu ku aña 1900 mi ke sug- 
erí esnan interesá pa bishitá 
website wiewaswie.nl ku sí 
tin datonan despues di aña 
1900. 
E ‘site’ bonairefamily.com ta 
repartí nos historia den dife- 
rente époka. 
1700 te 1800 tempu di West 
Indische Compagnie (WIC). 
1800 te 1863 tempu di katibu 
di rei i katibu di shon. 
1800 te 1900 tempu di hende 
liber. 


Laga nos sigui e famia Pou- 
rier den kurso di e tempunan 
aki. 


Kòrsou aña 1703 
Dia 7 di mart 1703 Olivier 
Pourier ta na waf na Kòrsou 
sperando yegada di barkunan 
ku katibu for di Afrika. Na e 
waf tin algun otro kurasoleño, 
manera Jan Martijn, Jan Ellis, 
Dirk de Groot, kende no a bini 
pa kumindá e pasaheronan, 
psino pa kumpra un òf mas 
katibu pa sirbi na kas, komo 
‘huisslaaf’. 
E dia aki ta yega Kòrsou for 
di Angola e barku di WIC ku 
yama ‘Duynenburg’ ku un 
embarkashon di 538 katibu. 
Propiedat manera plantashi, 
kas, krio di bestia (ganado), 
asta katibu tabata mas im- 
portante ku warda plaka na 
banko. Tur momentu por a 
bende nan pa haña kapital. 
Ya kaba Pouriernan tabata 
miembro di e poblashon ku 
tabata konsistí di kolonista- 


nan oropeo di diferente famia 
hudiu. 


Aruba 1790 – 1792 
Jacobus Pellicorne Poryere 
(Pourier?) ta komandùr na 
Aruba. Poblashon di Aruba ta 
konsistí pa mayor parti di in- 
djan, famia di kolonista i algun 
famia interesante pa Boneiru, 
ku tabata Semeleer, Boek- 
houdt, Kock, personanan ku 
un tempu tabata den sirbishi 
di WIC i ku tabata stashoná 
komo ‘faktoor’ òf ‘kapitein van 
de indianen’ na Boneiru. 


Boneiru aña 1800 
Pierre Paula Porier ta nase 
na Boneiru. Nos no tin su 
akta di nasementu, pero sí un 
akta di 1858, dia el a kasa ku 
Francisca Leonora Sint Jago. 
Famia Sint Jago ta un famia 
krioyo di Kòrsou. 
E aña 1800 ta importante 
den historia pa e kosnan ku 
a pasa. 
E kompania WIC, doño dje 
katibunan, ta bati bankrut i no 
por a hasi nada otro ku regalá 
gobièrnu di kolonia, Gobièrnu 
di Reino, tur su katibunan. 
Tur e katibunan ku durante 
100 aña tabata katibu di WIC 
ta bira katibu di rei. Promé 
kos ku gobièrnu a hasi tambe 
tabata, eliminá e prohibishon 
pa hende liber establesé na 
Boneiru. 
Anteriormente WIC no kier a 
mira ningun otro hende liber 
na Boneiru. Mesora kantidat 
grandi di hende di Kòrsou ta 
bin buska porvenir riba Bo- 
neiru. 
Mayoria ta komersiante, tra- 
hadó, pero tambe hopi kató- 
liko ku durante gobièrnu pro- 
testant na Kòrsou semper a 
keda ekskluí for di tur puesto 
den Gobièrnu. 
Un di nan ta Papa Cornes 
(buki di Pastor Nooyen) kende 
Iglesia a apuntá pa hasi tra- 
bou eklesiástiko na Boneiru 
en espera di pastornan. 


Algun akontesimentu 
Tin algun akontesimentu im- 
portante den kua famia Pou- 
rier tabata embolbí atrabes di 


NOS FAMIANAN BONERIANO 
(24) 
Investigashon: drs. John Schermer 
Kompilashon: Boi Antoin 


tempu. Por ehèmpel e promé 
matrimonio na Rincon. 
Na aña 1872 e promé ma- 
trimonio sivil a tuma lugá na 
misa di Parokia di Rincon. 
Entre esnan ku a kasa tabatin 
Leonardus Pourier ku Pieter- 
nella Piar. 
Den archivo tin registrá ku 
na aña 1868 Domein a peilu 
e siguiente kunukunan riba e 
siguiente serunan: 
Rudolf Pourier, 2 bènder, 
seru Jacomel/seru Para Mira. 
Phelipe Pourier, 3 bènder, 
nòmber ‘Zona’, seru Pos 
Chikitu/seru Montagne. 
Bernard Pourier, 6 bènder, 
nòmber ‘Rigo’ seru Baron/ 
seru Bandera. 
Hose Pourier, 2 bènder, nòm- 
ber ‘Bandera’, seru Mon- 
tagne/seru Wassari. 
Hose Pourier, #213, 3 bènder, 
seru Lasana/ seru Baron. 
Louis Pourier #524 i # 525 ku 
nòmber, ‘de Bruin’ 
Pierre Pourier, # 535, ‘Victo- 
ria’, 13 bènder. 
Den nòmbernan di kunu- 
kunan nos a topa e kunuku 
yamá “Rigo”di Bernard Pou- 
rier. 
E nòmber aki por ta orígen 
di e pensamentu ku ta frans- 
esnan a biba aki, pero ta nada 
mas ku fam di kasá di Ber- 
nard Porier, ku tabata yama 
Maria Margaretha Rigaud, un 
mucha muhé, yu di Kòrsou. 
Talbes e nòmber Victoria di 
kunuku di Pierre Pourier ta 
dediká na su ñetu ku yama 
Victoria, yu di Hose Maria 
Pourier i Julieta Frans. 
E nòmber di kunuku ‘de Bruin’ 
di Luis Pourier por ta bini di e 


fam de Bruin di Kòrsou ku ta- 
bata kasá ku un Pourier. Mes 
aña aki un persona ku yama 
Johannes Damasio Piar, alias 
Chery Maduro, a haña un 
tereno di 4 bènder. 
Ken no konosé e piesa ’Mata 
e biná?’ Chali Maduro por ta 
Chery Maduro ku a mata e 
biná? 


Pouriernan riba e lista di 
Boneriano ku a bai traha 
na Sürnam. 
Na aña 1905, ganando un flo- 
rin pa dia di 9 ora di trabou. 
Martinus Pourier num- 
ber 5176 
Felipi Pourier num- 
ber 5280 
Johannes Pourier num- 
ber 5286 


Pourier na Cuba 
Petrus Paulus Pourier, dia 11 
di ougùstùus 1920 a bai Cuba 
na bordo di ‘Isabel’. El a bai 
pa 6 luna i tabata gana $1,25 
dollar pa dia. Tur siman $1.25 
tabata bai pa Constancia 
Pourier. 


Dia 24 di ougustus 1920 na 
bordo di ‘Albertina’ ta bai 
Cuba 
Camuto 
Stephanus 
Pourier. 
Algun otro kompañero ta- 
bata Antonio Petrus Marsera 
(Tommy) i e rumannan Jo- 
hannes i Thomas Wanga i 
tambe Pedro Sint Jago. 
Canuto ta laga un parti di su 
salario pa Johanna Pourier i 
Tommy pa su ruman Atalia. 
A skibi e fam Pourier na tur 
sorto di manera: ku Pou, Poe, 
Pori, Porri, Porjerre. 


Ta importante i interesante pa sa di unda nos a bini. Ken tabata nos antepasa- 
donan? Den un seri di artíkulo BONERIANO ta iluminá orígen di famianan boneri- 
ano, basá riba un estudio hasí pa drs. John Schermer durante e periodo di 1993 
te 2006. Despues el a pone resultado di su investigashon riba e wèpsait www. 
bonairefamily.com 


Miguel Pourier su bida tabata dediká na sirbi pue- 
blo. 


Miguel Pourier, riba e foto aki na edat hóben, tabata 
sin duda e Pourier ku a yega mas leu den su karera. 
Miguel tabata promé minister di Antia Hulandes. 

Awèl si, awor si nan a gara madam 
x paso e no ta inocente manera e 
ta parse 


Tonchi ta kiko a bai robes ku 
madam x 


MADAM 
X 
Madam X gará! 


Madam X aki no ta asina inosente manera e ta parse. E tambe 
tabatin su eskapada õf afèrnan amoroso. Mi mester ta honesto pa 
rekonosé esaki públikamente. Awor sí mi a bira hende serio. Un dje 
motibunan ta ku mi ta realisá ku mi balor di merkado a baha. Make- 
up no ta yuda mas i e kurpa aki riba su mes no ta kontrolabel mas. 
Kanamentu, landamentu i ‘gym’ no ta yuda mas. Karni a laga bai. 
Pero ten di mi ten mi tabata un negrita ‘state of the art’. Hòmber- 
nan tabata rondoná mi. Ora mi kana pasa na kualké lugá públiko 
mi tabata sinti kon wowo di hòmbernan tabata fihá riba mi. Kasi pa 
bora mi. Mi tabata konsiente ku mi ‘trademark’ tabata mi darièr. Bon 
formá, stret pará na mi kurpa. Pero esei ta ‘vergane glorie’. 
Den mi promé matrimonio mi tabata kasá ku Rudolf. Boso mester 
konos’é. E tabata mènedjer di e negoshi Bagatel N.V. Un nèchi gai, 
manera nan sa bisa ‘bon kabei’ i ‘bon koló’. E tabata ingeniero. 
No tabatin motibu pa kòrta su orea. Mi tabatin tur kos. Pero lokura 
di mi parti, ko’i kabé habrí, a pone ku tòg m’a disidí di hasié. Ami- 
ganan ku mal astusia a siña mi ku bo no por kome spèreps tur dia. 
Tin ku vari’é ku un bon pida lomito. Òf pòrchòp. Òf un bon pida 
piská kòrá. Asina a sosodé loke nunka mester a sosodé, pero ku a 
sosodé. 
Un dia na trabou – mi tabata traha na e kompania di seguro Sigu- 
ransa N.V. e tempu ei – m’a sera ku Jairo, un kolega ku bon tipo. E 
kos a kuminsá masha simpel. Flert ku otro na trabou. Ora ku nos sa 
den e edifisio el a kuminsá ta pasa man den mi kabei òf para mi tras 
miéntras mi tabata sintá na mi buró ta traha. Masashi mi skouder- 
nan. Esaki tabata sosodé despues di trabou, ora ku tur hende a bai. 
Nos tabata keda pa supuestamente kaba sierto tareanan. 
Despues den ‘break’ mèrdia nos a kuminsá ta sali bai kome i bebe 
algu na Mini Café den Playa. Pokopoko kos a kuminsá bira serio. 
Un dia nos a sali bai kome na Rendez Vous. Di mes Rudolf no ta- 
bata sa i naturalmente Jairo no a bisa su kasá Jennifer. 
Nos a kere ku niun hende lo no a haña sa. Pero lubidá. No a dura 
masha ku nos a sigui sali i di mes rumornan a kuminsá sirkulá. Pa- 
piamentu. No redashi, pasobra loke nan tabata konta tabata bèrdat. 
Rudolf no ta kèns. El a kuminsá ta hala mi atenshon. Mi tabata ne- 
nga, traha e kara di mas inosente ku bo por imaginá bo mes. Kara 
di ‘yo no fui’. Mi mester bisa ku m’a siña serka mi amiga Bertha, un 
dèskèn i baké den kòrtamentu di orea, kon bo mester saka duda for 
di bo hòmber ora ku e ta sospechá kòrtamentu di orea. 
Loke sí Bertha no a siña Madam X ta ku nada no ta keda skondí, 


foral riba nos dushi Boneiru aki. Un dia bo kasá òf partner ta gara 
bo, ni maske kiko bo hasi, bula’riba kai abou, ranka tur drachi di bo 
kabei. 
Un dia Bertha a instruí: “Ora ku bo hasi e kosnan aki amiga bo 
mester usa bo kabes pa okultá loke bo ta hasi ku otro partinan di 
bo kurpa. Un òf dos dia promé di bo eskapada ilegal bo mester hasi 
lif k’e hòmber, karisi’é, keda yam’é dushi, mi amor ... Bo mester 
temper’é meskos ku bo ta temperá un bistek hasié moli. Ora e ta 
moli bo ta bis’é ku bo tin idea di sali ku un amiga. Keda vago. E lo 
no sospechá nada. Kere mi.” 
Mi no mester gaña. Mi no mester gaña. El a yuda un par di biá. 
Pero Bertha nunka a bisa ku nada riba e mundu aki lo keda skondí. 
Tur kos ta sali na kla un santu dia. Anke kon duru mentira ta kore, 
bèrdat ta hañ’é na kaminda. 
Despues ku e kos a bai un par di tempu bon bo ta bira konfiá. I den 
e konfiá ei bo ta faya i ta gara bo. Kere mi! Asta mi tabata riska reta 
Rudolf, òf Dòlfi, manera mi ta yam’é, ku si mi tin un baisait e lo no 
gara mi nunka. Mi tabata blùf. 
Te awe mi ta rekonosé den Dòlfi un hòmber super inteligente. 
Bon den hunga kèns, hasi komo sifuera e no ta ripará nada di mi 
aventura i eskapadanan, pa na e momentu apropiá, ku e ‘timing’ 
nesesario, aktua. 
Un dia el a bai Kòrsou pa trabou. Djamars pa regresá djabièrnè. 
Pero e tabatin su kos bon pensá. Na lugá di djabièrnè el a bini 
djaweps ku e último buelo di ALM. Komo ku Jennifer kasá di Jairo 
nèt e dianan ei tabata ku fakansi na Hulanda, kosta tabata liber pa 
nos tur dos. 
Mésun anochi ku Rudolf a biaha pa Kòrsou Jairo a aparesé na nos 
kas. E no a bini ku su mes outo. Di mes nò. Mi mes a bai busk’é 
pa nos pasa anochi huntu. Di djamars te djabièrnè. Tres anochi. 
Pero mi kasá a yega djaweps anochi i a gara nos den akshon es- 
pektakular. 
Bon ku Dòlfi no ta hende violento òf agresivo. El a keda trankil i 
duna Jairo espasio pa disparsé. Pero di mes nos matrimonio a 
kibra na filingrana. 
Mi konseho na parehanan kasá òf bibá. No biba ku ilushon ku lo 
no gara bo nunka den eskapadanan asina. Un dia bo number ta 
hunga. No balotá hende hòmber. Na un siguiente okashon lo mi 
konta boso kon mi number a hunga den mi siguiente matrimonio. 

ARUBA 
ARUBA 


ORANJESTAD -- E ac- 
cidente di trafico cu a tuma 
luga diabierna anochi den 
Havenstraat pa 11’or di 
anochi, a laga un persona 
seriamente 
herida, 
esta 
Harwin ‘Hawa’ Ruiz di 31 
aña, kende su dia siguiente 
a fayece pa herida serio 
ricibi y tambe e otro chauf- 
feur envolvi den e acciden- 
te, a keda deteni. Pa motibo 
cu e ta un oficial di Arumil, 
mesora Marachaussee a 
keda yama y a tuma over e 
persona aki pero aparente- 
mente nan a keda cla caba 
cu e investigacion y ayera 
tardi a laga e persona aki 
bay liber. 


ORANJESTAD -- Al- 
gun luna atras, leiding di 
KPA a dicidi di tene algun 
siman di curso pa oficial- 
nan di Polis cu ta trahando 
como ‘Polis di Bario’ ca- 
minda 
eventualmente 
e 
grupo aki lo a wordo encar- 
ga cu e asunto di cachonan 
di caya. Manera ta conoci 
e situacion di cachonan los 
riba caya ta bira dia pa dia 


Chauffeur envolvi den accidente fatal laga liber 


Na prome instante ta- 
batin e impresion cu e dos 
autonan tabata pustando 
cu otro y entre otro un di 
e autonan lo a cera e otro 
cu consecuencia cu e auto 
di Hawa a bay pega riba 
un baki di mata pa despues 
bolter, sacando e victima 
benta riba caminda. El a su- 
fri hopi sla na cabes y el a 
bin fayece diadomingo den 
oranan di merdia. 
No ta conoci si e otro 
chauffeur envolvi lo tabata 
bebi of no y tampoco ta 
conoci si el a pasa test di 
consumo di alcohol na mo- 
mento cu e tabata den de- 
tencion di Arumil. 


KPA no por piki cacho riba caya ya cu no tin placa pa warda nan 


mas serio, caminda pa falta 
di un solucion adecuado, e 
problema aki ta sigui bira 
mas grandi. Recientemente 
gobierno a anuncia cu den- 
tro di poco lo inicia cu e 
proceso di piki cachonan 
riba caya y tambe bay over 
na multa doñonan di cacho 
pa motibo cu nan ta laga e 
animalnan aki “zwerf” riba 
caminda publico sin ningun 


clase di control. Intencion 
di e proceso aki tabata pa 
laga Polisnan di Bario a- 
tende y castiga doñonan 
cu ta laga nan cacho cana 
riba caya sin ningun clase 
di control of cuido pero 
na mes momento tambe 
a menciona cu lo envolvi 
personal di City Inspector 
den e asunto aki, pero en 
realidad ni polis di bario of 


oficialnan di City Inspector, 
lo por haci algo cu e prob- 
lematica aki. 
Tin diferente asunto cu 
ta necesario, na prome luga 
ta rekeri un luga caminda 
lo tin cu hiba e bestianan 
aki, ya cu tin centronan cu 
ya a participa cu nan no por 
tuma tur e bestianan cu tin 
y loke ta mas principal, ta 
e aspecto financiero ya cu 
gobierno no tin placa presu- 
puesta pa e tipo di proyecto 
aki. 
Ta bin acerca cu polis- 
nan no tin ekipo adecuado 


pa piki e cachonan aki for 
di caya, ya cu tin dos auto 
na e momentonan aki cu ta 
encarga pa transporte di e 
cachonan di polis mes con- 
oci como K-9 cual ya caba 
a ser dicidi cu no por uza e 
autonan aki pa e proyecto 
anuncia. Fuera di e asunto 
di ‘hospedahe y transporte’ 
tin e asunto di con lo iden- 
tifica cachonan cu ta riba 
caya, con por haya sa ta 
kende ta nan doño y si tin 
legislacion caba si esaki 
por wordo castiga dor di 
duna e doño un multa. 
ORANJESTAD 
-- 
Centraal Bureau Statistiek 
Aruba ta ganado di e pre- 
mio “Special Achievement 
in GIS Award 2023” duna 
door di ESRI. ESRI ta 
un compania global cu ta 


Minister Geoffrey Wever ta felicita CBS 
Aruba ganado di e Special Achievement in GIS Award 


lider den software di infor- 
macion geografico, e asina 
yama “Geographic Infor- 
mation System (GIS)”. E 
GIS ta un sistema cu ta crea 
mapa cu diferente informa- 
cion añadi na esaki. Siman 


pasa na San Diego ESRI 
a entrega premio na dife- 
rente paisnan ganado. 
CBS Aruba a ricibi e 
premio “Special Achieve- 
ment in GIS Award” door 
di a uza e sistema GIS pa 
facilita e preparacion di e 
ehecucion di e “Popula- 
tion and Housing Census 
2020” y e publicacion di e 
resultadonan. 
Sr. Randy van der 
Biezen y Sr. Richard Wer- 
leman di CBS a atende e 
user conference di ESRI 
na San Diego y a ricibi e 
premio pa CBS Aruba. 
Minister Geoffrey Wever 
ta extende palabra di feli- 
citacion na henter e ekipo 
profesional di CBS cu e 
bunita logro aki! 

ARUBA 
HULANDA 


DEN HAAG – Direk- 
tiva di Volt a proponé Lau- 
rens Dassen pa sigui komo 
lider polítiko di e partido. 
E aktual presidente di frak- 
shon anteriormente mes ya 
a bisa ku e ke sigui. 
“Mi ta sinti e responsa- 
bilidat i e urgensia pa laga 
tende e bos di Volt pa un 
Europeo fuerte, independi- 
ente i duradero,” Dassen di 
37 aña a bisa. 


Direktiva Volt ke Laurens Dassen 
komo lider polítiko 


Durante 
e 
elekshon- 
nan di 2021, Volt a drenta 
Tweede Kamer ku tres 
asiento. E próksimo elek- 
shonnan Dassen ta spera 
riba un dòbel na seis asien- 
to di Parlamento. 
Un di e tres asientonan 
a bai pèrdí na 2022 dor 
di retiru di Parlamentario 
Nilüfer Gündogan, despues 
di un konflikto di hopi tem- 
pu. 


Den Eerste Kamer desde 
e aña akí tambe Volt tin dos 
asiento. 
E prominente lider polí- 
tiko Dassen ta yama klima, 
siguridat di eksistensia i 
pèrdida di konfiansa den 
Den Haag, komo retonan 
polítiko 
grandi. 
“Awor 
mester bini un generashon 
di lider nobo ku ta riska pa 
mira futuro ku optimismo.” 


HULANDA -- Roos- 
marijn Knol ta bira e 
muhé di wer nobo di 
NOS. E ta sigui Gerrit 
Hiemstra kende na mei a 
anunsiá ku e no ta sigui 
mas komo hòmber di wer. 
Knol di 25 aña a studia 
den direkshon di meteo- 
rologia i kalidat di aire na 
Universidat di Wagenin- 
gen. Dia promé di sèp- 
tèmber e ta kuminsá ser- 


Roosmarijn Knol ta bira muhé di wer 
nobo di NOS 
ka NOS ku un edukashon 
interno i ta spera ku e úl- 
timo kuartal di e aña akí 
e lo aparesé pa promé biá 
na radio i televishon. 
Knol aktualmente ta 
den servisio di Weerpla- 
za. Ei nan e ta presentá 
wer pa entre otro Omroep 
Gelderland 
i 
Omroep 
Brabant. 
Tambe e ta traha vi- 
deo di splikashon tokante 


aparishonnan di wer riba 
YouTube. 
Knol: “Na Hulanda 
wer i klima regularmente 
ta temanan di komber- 
sashon, na trabou, ku 
famia i ku deskonosínan. 
E presentadó di wer ta 
duna un kontribushon 
importante i mi ta mira 
dilanti pa tin kontakto to- 
kante e tema akí ku e o- 
yente òf televidente.” 


AMSTERDAM – E 
abogadonan nobo di Ri- 


Pa abogadonan nobo di Taghi 
Korte ta rechasá petishon pa èkstra tempu 


douan Taghi no ta haña 
èkstra tempu di nuebe luna 
pa suspenshon den e kaso, 
Korte di Amsterdam a di- 
sidí. E abogadonan a pidi 
Korte siman pasá pa èkstra 
tempu pa prepará nan mes 
den e proseso Marengo. 
Segun Korte, e interes 
ta pisa mas tantu pa laga 
e kaso sigui mas aleu sin 
retraso. Anteriormente ya 
tabata kla ku un veredikto 
den e kaso si lo tabatin re- 
traso. Korte ta bisa awor ku 
ta trata di algun luna, paso- 
bra e abogadonan ke sufisi- 
ente tempu pa prepará nan 
mes. 
Na aprel a detené e abo- 
gado anterior, Inez Weski, 
riba sospecho di pasa in- 
formashon di i pa Taghi. Ta 
sospech’é di partisipashon 


den un organisashon krimi- 
nal. E ta liber atrobe, pero 
debí na su detenshon, e 
mester a laga su defensa 
kai. Dor di esei Taghi a bin 
resultá sin abogado. Weski 
ta keda sospechoso. 
Resientemente tres abo- 
gado a mèldu nan mes. Nan 
a pidi pa suspenshon pa 
por studia e dokumento- 
nan. E proseso di likides di 
Marengo ta andando ya pa 
sinku aña i entretantu den 
su fase final. 
Korte ta planiá pa duna 
su veredikto dia 20 di òk- 
tober. Anteriormente e luna 
akí Korte a anunsiá ku no ta 
bai logra e fecha akí. 

ARUBA 
KÒRSOU 


WILLEMSTAD – E 
aña akí pa di tres biá Cen- 
trale Bank van Curaçao 
en Sint Maarten (CBCS), 
a hasi entrega di su ‘Best 
Economic Research Award’ 
(BERA) na studiante di 
skol sekundario i universi- 
tario. Pa bini na remarke pa 
e premio, e studiantenan di 
HAVO i VWO na Kòrsou i 
Sint Maarten, tabatin ku en- 
tregá nan tarea di profil pa e 
materia ekonomia. 
E studiantenan na nivel 
di bachelor i master, tambe 
por a kompetí ku nan tésis 
di graduashon. Radulphus 
College a sali komo e gran 


Radulphus College ta e gran ganadó 
CBCS ta hasi entrega di ‘BEST ECONOMIC 
RESEARCH AWARD 2023’ 


ganadó e aña akí, risibiendo 
e premio tantu na e nivel di 
HAVO komo di VWO. 
Meta di ‘Best Eco- 
nomic Research Award’ ta 
di stimulá investigashon 
ekonómiko 
enfoká 
riba 
ekonomia chikitu i habrí, 
partikularmente Kòrsou i 
Sint Maarten. Pa e di tres 
edishon di ‘Best Economic 
Research Award’, a purba di 
hisa tantu e kantidat komo 
e kalidat di e proyektonan 
partisipante. Ku e meta ei, 
CBCS a organisá seshon in- 
formativo pa e dosentenan 
di ekonomia di e skolnan 
sekundario na Kòrsou i Sint 


Maarten i tambe un enkue- 
ntro informativo pa e studi- 
antenan di HAVO i VWO. 
Fuera di esei, a adaptá 
e fechanan pa entrega di e 
proyektonan di kada ka- 
tegoria, pa esakinan kuadra 
mihó ku e kalènder di skol 
i di universidat. Entre otro 
danki na e esfuerso i entusi- 
asmo di e skolnan sekundar- 
io, e aña akí a risibí un total 
di 27 tarea di profil, 20 di 
HAVO i 7 di VWO. Den e 
kategoria bachelor, CBCS a 
risibí sinku tésis. 
Un hurado presidí pa 
Dr. José Jardim i integrá 
pa Drs. Alberto Romero, 


Drs. Eugene Holiday i Drs. 
Eric Matto, a evaluá e in- 
vestigashonnan 
presentá. 
E evaluashon a tuma lugá a 
base di metodologia, origi- 
nalidat i kreatividat, abi- 
lidat di skirbi, layout i re- 
levansia, teniendo kuenta 
ku nivel di kada kategoria. 
Na nivel di HAVO, e 
hurado a otorgá e premio 
pa e mihó investigashon 
ekonómiko na Trevor Borg- 
schot i Kenzo Jordaan di 
Radulphus College, pa nan 
tarea ‘De Toekomst van 
cryptogeld op Curaçao’. E 
‘Best Economic Research 
Award’ na nivel di VWO, 
a bai pa Giada Cecchini i 
Cristhal Fecunda, tambe di 
Radulphus College. 
Nan tarea ta titulá ‘Ba- 
sismand: afschaffen of be- 
houden?’. 
Por último, na nivel di 
bachelor, e hurado a otorgá 
e premio na Susheena Bi- 
shop di Inter-Continental 


University of the Caribbe- 
an, pa su tésis di graduashon 
titulá ‘Factors influencing 
cryptocurrency usage in- 
tention in Curaçao’. En- 
trega di e premionan a tuma 
lugá djabièrnè 14 di yüli 
den ouditorio di CBCS. Na 
e okashon, e ganadónan a 
hasi un presentashon di nan 
proyekto. 
Tin suma kèsh tambe 
mará na e premio. Na nivel 
di HAVO i VWO, e outor- 
nan di e proyektonan ga- 
nadó a risibí 2.500 florin i 
e skol di e ganadónan den 
kada kategoria a risibí un 
premio di 5 mil florin. Na 
nivel di bachelor, e outor di 
e mihó tésis a risibí un pre- 
mio di 5 mil florin. Por últi- 
mo, tantu e partisipantenan 
komo e skol ganadó a risibí 
un trofeo. 
CBCS ta deseá e partisi- 
pantenan tur klase di éksito, 
tantu den nan estudio komo 
despues den nan karera. 

ARUBA 
STATIA/SABA/ST. MAARTEN 


Selebrando ku e tema ‘Nos ta un famia’ 
Parada uniformá Dia di Hustisia 


STATIA -- E luna di 
yüli akí, e programa pi- 
loto pa skrinmentu di 
poblashon 
pa 
kanser 
na pechu ta kuminsá na 
Sint Eustatius. Den e dos 
añanan ku ta bini, ta bai 
invitá tur hende muhé 
entre 50 i 75 aña pa parti- 
sipá. Inisio di e programa 
di skrinen akí na Sint Eu- 
statius ta resultado di ko- 
laborashon entre RIVM, 
The Public Health Pre- 
vention Clinic (PHPC), 
i St. Maarten Medical 
Center (SMMC). Detek- 
shon tempran ta esensial 
pa tratamentu eksitoso 
i hopi biaha ta enbolbí 
intervenshon ménos in- 
vasivo. Si detektá kanser 
na pechu tempran, tin 
mihó chèns tambe pa so- 
breviví. 


Intake 
Durante e periodo 
di dos aña,The Public 
Health Prevention Clinic 
ta yama tur hende muhé 
den e grupo di edat i in- 
vitá nan pa un sita di in- 
take. Durante e intake, e 
koordinadó di skrinen ta 
splika e proseso inkluso 
logístika, i kada partisi- 
pante ta risibí tur infor- 
mashon tokante e pro- 
grama di skrinmentu pa 
kanser na pechu. Parti- 
sipantenan ta biaha den 


Komienso di skrinen di Kanser 
na pechu na St.Eustatius 
grupo di ocho ku un buelo 
charter pa St. Maarten. 
Skrinmentu ta tuma lugá na 
SMMC riba djárason, un òf 
dos biaha pa luna i partisi- 
pashon ta grátis. 


Kalidat konfiabel 
A trein e téknikonan di 
laboratorio na St. Maarten 
Medical Center pa hasi e 
mamografianan (radiogra- 
fia). E Sentro di Eksperti- 
sio Hulandes pa Skrinen 
ta responsabel pa nan en- 
trenamentu i kalidat di e 
skrinen. 


Akuerdo pa post-kuido 
A yega na un akuerdo 
ku St.Eustatius Heath Care 
Foundation i St.Maarten 
Medical 
Center 
tokante 
post-kuido. 
The 
Public 
Health Prevention Clinic ta 


informá e hende muhé- 
nan ku a skrin tokante 
kualke apnormalidat ku 
a detektá i lo referí nan 
tambe na spesialistanan 
na St. Maarten Medical 
Center pa tèst adishonal. 
Nos ta purba haña un sita 
siguiente dentro di un si- 
man. Dependé di e resul- 
tado, SMMC ta regla tèst 
i tratamentu adishonal si 
ta nesesario. 


Mas Informashon 
Pa mas informashon 
tokante e programa di 
skrinmentu 
di 
pechu, 
tuma kontakto ku The 
Public Health Preven- 
tion Clinic na +599 318 
28 91 of bishitá página 
di Facebook Bevolking- 
sonderzoek 
Caribisch 
Nederland. 

ARUBA 
DEPORTE 


KRALENDIJK 
-- 
Famia Alberto a lanta dos 
tim di Bolas. Ta asina ku 
famia Alberto a sera mas 
ku otro i awor nan ta huntu 
kasi tur dia. Despues a bai 
un dia kantu di bich pa un 
reflekshoná, awor nan ta 
huntu den bolas komo un 
famia 
E famia ta pidi tur esnan 
ku ta organisá tantu bo- 


Famia Alberto a lanta dos tim di bolas 


las komo vòlibòl di bichi, 
pa tuma kontakto ku Ma- 
rio Alberto, Dyan Alberto, 
Christine Alberto, òf Cado 
Alberto. 
E famia ta sumamente 
kontentu di a uni ku otro i 
ta spera di keda huntu asina 
pa semper. Keda pendiente, 
pasobra tin mas kos bon i 
positivo na kaminda di e 
famia 


KRALENDIJK--E 
organisadónan di e promé 
“Summer Baseball 5”, ta 
pidi pa prepará pa esaki, 
e promé edishon di esaki 
ku pa promé bia ta keda 
organisá riba nos isla. 
Ta trata di un Summer 
Baseball Open Champi- 
onship Bonaire. 
Esaki ta tuma lugá 
2 di ougùstùs pa 13 di 
ougùstùs 2023. 


Kategorianan. 
E kategorianan ku por 
partisipá: 


KRALENDIJK--Dja- 
mars último 18 di yüli 2023 
aya na Rincon, tabatin kon- 
tinuashon di kampionato 
dominó di Rincon organisá 
pa e federashon di Rincon 
bou di e maestro señor 
George Kroon. Riba e dia 
aki tabatin e siguiente par- 
tidonan ku e siguiente re- 
sultadonan. 
Real Dynamite vs Geza 


Promé edishon ‘Summer Baseball 5’ 


Minor (9 – 11 aña). 
Little (12-14 aña). 
Junior (15 – 18 aña). 
Women (18+). 
Men (17+). 
Lo por tin un máksimo 
di 6 tim pa kada katego- 
ria. 
Pronto lo publiká e 
Link ku por usa pa reg- 
istrá. 
Pa mas informashon 
por hasi uso di 
E-mail: 
info@fbsb. 
org i tambe por yama tel. 
(+599)784 4997. 


Resultado dominó djamars 


a finalisá 4-3 pa Geza. 
E partido Sparta vs Strea 
di Oro a finalisá 6-3 na fa- 
bor di Sparta.E partido en- 
tre e ekiponan Los Amigos 
i Elitte a finalisá den empate 
di 3-3. E último resultado ta 
keda definí despues. 
Esaki di akuerdo ku e 
informashonnan di George 
Kroon ku a yega nos reda- 
kshon. 


KRALENDIJK/ROT- 
TERDAM -- Feyenoord a 
bula djamars mèrdia desde 
The Hague Airport na Rot- 
terdam direkshon Oustria. 
Ei nan e ekipo tin un kam- 
pamentu di treinen pa pre- 
parashon pa e temporada 
nobo. 
E selekshon, ku hopi 
biá ta hasi uso di aeropuer- 
tonan di Zuid-Holland, a 
subi bordo di un CRJ-900 


Feyenoord ta bula ku anterior avion di Lufthansa 
ku registrashon OY-MIT. 
E avion a aterisá dja- 
mars mainta for di Praag. 
Banda di 3’or di mèrdia e 
tim di Arne Slot a sali pa 
Salzburg. Via Utrecht e avi- 
on a pone rumbo direkshon 
Oustria pa aterisá un ora i 
dies minüt mas lat. 
Desde ougùstùs 2021 
e kompania di aviashon 
danes, Global Reach Avia- 
tion, ta operá e avion. E 


kompania ta disponé di dos 
avion ku ta ofresé asiento 
na 48 i 78 biahero. 
E empresa, establesé na 
Billund, ta realisá buelo 
charter pa gobièrnunan, 
petishonnan 
direpente 
i 
ekiponan deportivo. E OY- 
MIT ta bula prinsipalmente 
dentro di Europa. Promé ku 
e tempu ei, e avion tabata 
operá pa Global Reach Avi- 
ation i despues Lufthansa. 
Na yüli 2006 e kom- 
pania di aviashon a buska 
e CRJ-900 i tabata operá 
komo Lufthansa CityLine. 
Ku un delegashon di 27 
persona, e ekipo a subi e 
CRJ-900. Tin falta di dos 
nòmber den e ekipo di Slot, 
Gernot Trauner ta rekupe- 
rando di un leshon, mién- 
tras Santiago Gimenez ta na 
México pa hunga e final di 
Gold Cup kontra Panamá. 
Na e kampamentu di 
treinen Feyenoord ta hunga 
un partido amistoso kontra 
TSG 1899 Hoffenheim di 
Alemania. Durante e pre- 
parashon riba e temporada 
nobo di futbòl, e ekipo di 
Rotterdam a gana PEC 
Zwolle 3-1, Club Brugge 
2-0 i empatá ku Union Sint- 
Gillis 0-0. 
Djasabra 
benidero 
e 
kampion nashonal ta bula 
bèk pa Hulanda. Despues e 
ekipo di Slot ainda ta hunga 
kontra Villarreal i Benfica. 
Dia 4 di ougùstùs Feye- 
noord ta hunga un partido 
pa e Johan Cruijff Schaal 
kontra PSV. 

Fuente/Foto: 


Ellen Muller 


Koral, meskos ku anemon di laman, gorgon i kwal, ta pertenesé na e grupo di selentéreo, animal ku kavidat interior, un di 
e promé sortonan di koral ku bo ta topa ora bo drenta laman ta koral di kachu gròf. E ta krese serka di kosta kaminda tin 
hopi aktividat di ola. Bou di sirkunstansia favorabel koral di kachu gròf ta krese ocho pa dies centimeter pa aña, loke ta 
masha lihé pa koral . 
Hopi bes base di e kachu ta muri. E kalki sunú ku ta sobra den korto tempu ta keda kubrí ku lima di kalki, pero organismo 
ku ta bora buraku manera por ehèmpel spòns o mosel boradó, tambe por bin establesé riba dje. E último nan aki ta bora 
drenta koral morto debilitando base di e kolonia di koral ta loke pone ku e ta kibra fásil ora ola dal den dje. 
No ta pòrnada nan ta krese asina lihé. E pidanan bibu di e koral ku a kibra por krese kolonia nobo atrobe, basta nan haña 
chèns di pega den fòndu di laman. Di aserka por nota ku e bestianan di koral individual o polip, ta forma tubu chikitu 
konektá ku otro. Kaminda e koral akí ta krese, e ta protehá kosta kontra efektonan di ola desempeñando asina un papel 
importante den prevenshon di eroshon. 


Koral di kachu gròf 


